
VALSTYBINĖS MAISTO IR VETERINARIJOS TARNYBOS
DIREKTORIUS

ĮSAKYMAS
DĖL NUOTOLINĖS PREKYBOS NERECEPTINIAIS VETERINARINIAIS VAISTAIS TVARKOS APRAŠO PATVIRTINIMO 

2023 m. sausio 11 d. Nr. B1-17
Vilnius


Vadovaudamasi 2018 m. gruodžio 11 d. Europos Parlamento ir Tarybos reglamento (ES) 2019/6 dėl veterinarinių vaistų, kuriuo panaikinama Direktyva 2001/82/EB, 104 straipsniu, atsižvelgdama į Lietuvos Respublikos veterinarinių vaistų įstatymo 11 straipsnio 9 dalį ir siekdama užtikrinti nuotoliniu būdu parduodamų nereceptinių veterinarinių vaistų kokybę:
. T v i r t i n u Nuotolinės prekybos nereceptiniais veterinariniais vaistais tvarkos aprašą (pridedama).
. P a v e d u:
. Nuotolinės prekybos nereceptiniais veterinariniais vaistais tvarkos aprašo II skyriuje nustatytų funkcijų vykdymą Valstybinės maisto ir veterinarijos tarnybos Paslaugų departamento Centralizuotam leidimų išdavimo skyriui;
. nuotolinės prekybos nereceptiniais veterinariniais vaistais kontrolę Valstybinės maisto ir veterinarijos tarnybos Priežiūros departamentui. 
Punkto pakeitimai:
Nr. B1-904,
2023-12-20,
paskelbta TAR 2023-12-20, i. k. 2023-24721            




Direktoriaus pavaduotoja,
atliekanti direktoriaus funkcijas	Audronė Mikalauskienė


PATVIRTINTA
Valstybinės maisto ir veterinarijos tarnybos 
direktoriaus  2023  m. sausio 11 d.  
įsakymu Nr. B1-17  

NUOTOLINĖS PREKYBOS NERECEPTINIAIS VETERINARINIAIS VAISTAIS TVARKOS APRAŠAS

 SKYRIUS


. Nuotolinės prekybos nereceptiniais veterinariniais vaistais tvarkos aprašas (toliau – Aprašas) nustato pranešimo apie nuotolinę prekybą nereceptiniais veterinariniais vaistais pateikimo ir nuotolinės prekybos nereceptiniais veterinariniais vaistais dokumentų ir duomenų tvarkymo tvarką.
. Apraše vartojamos sąvokos: 
. Bendrasis logotipas – grafinis ženklas, kurio formos pavyzdys nustatytas 2021 m. spalio 29 d. Komisijos įgyvendinimo reglamento (ES) 2021/1904, kuriuo patvirtinamas bendro logotipo, skirto mažmeninei nuotolinei prekybai veterinariniais vaistais, dizainas, priede ir kuris atpažįstamas visoje Europos Sąjungoje bei pagal kurį galima nustatyti Europos Sąjungos valstybę narę, kurioje yra įsisteigęs asmuo, nuotoliniu būdu prekiaujantis nereceptiniais veterinariniais vaistais.
. Nuotolinė prekyba nereceptiniais veterinariniais vaistais – veterinarijos vaistinės veiklos licencijos turėtojo vykdomas veterinarinių vaistų pardavimas asmenims, naudojantis informacinės visuomenės paslauga.
. Kitos Apraše vartojamos sąvokos atitinka Lietuvos Respublikos civiliniame kodekse, Lietuvos Respublikos veterinarinių vaistų įstatyme, 2018 m. gruodžio 11 d. Europos Parlamento ir Tarybos reglamente (ES) 2019/6 dėl veterinarinių vaistų, kuriuo panaikinama Direktyva 2001/82/EB, Lietuvos Respublikos informacinės visuomenės paslaugų įstatyme, Lietuvos Respublikos paslaugų įstatyme vartojamas sąvokas. 
. Aprašas taikomas veterinarijos vaistinės veiklos licencijos turėtojams, siekiantiems vykdyti ar vykdantiems nuotolinę prekybą nereceptiniais veterinariniais vaistais. 
. Aprašas nereglamentuoja veterinarijos vaistinės veiklos licencijos turėtojų, nuotoliniu būdu siūlančių įsigyti ir parduodančių nereceptinius veterinarinius vaistus, ir tokius vaistus įsigyjančių pirkėjų (toliau – pirkėjai) komercinių santykių. 

 SKYRIUS


. Veterinarijos vaistinės veiklos licencijos turėtojas, siekiantis vykdyti nuotolinę prekybą nereceptiniais veterinariniai vaistais (toliau – pranešėjas), prieš pradėdamas vykdyti tokią veiklą, turi apie tai informuoti Valstybinę maisto ir veterinarijos tarnybą (toliau – VMVT) ir jai pateikti tiesiogiai, elektroniniu paštu info@vmvt.lt arba per Paslaugų ir gaminių kontaktinį centrą Aprašo priede nustatytos formos pasirašytą pranešimą apie nuotolinę prekybą nereceptiniais veterinariniais vaistais arba laisvos formos pranešimą, kuriame turi būti pateikta pranešime apie nuotolinę prekybą nereceptiniais veterinariniais vaistais (toliau – pranešimas) nustatyta informacija ir duomenys. Veterinarijos vaistinės veiklos licencijos turėtojai gali vykdyti nuotolinę prekybą nereceptiniais veterinariniais vaistais kitą dieną po pranešimo pateikimo VMVT dienos. 
Punkto pakeitimai:

. VMVT ne vėliau kaip per 5 darbo dienas nuo pranešimo gavimo dienos įvertina jame nurodytą informaciją ir duomenis. Jeigu VMVT, įvertinusi pranešime nurodytą informaciją ir duomenis, nustato, kad pranešime pateikta informacija ir duomenys yra teisingi ir kad pranešime nurodytos veterinarijos vaistinės, kurios vykdys nuotolinę prekybą nereceptiniais veterinariniais vaistais, yra įrašytos į pranešėjo veterinarijos vaistinės veiklos licenciją, per šiame Aprašo punkte nurodytą terminą įtraukia pranešėjo duomenis į VMVT tvarkomą ir viešai skelbiamą Veterinarijos vaistinių, nuotoliniu būdu siūlančių įsigyti ir parduodančių nereceptinius veterinarinius vaistus, sąrašą (toliau – Sąrašas). 
. Jeigu VMVT, vertindama pranešime nurodytą informaciją ir duomenis, nustato trūkumų (pranešimas netinkamai užpildytas, jame nepateikta visa nustatyta informacija ir duomenys ir kt.), kuriuos galima pašalinti, ji apie nustatytus trūkumus per 5 darbo dienas nuo pranešimo gavimo dienos informuoja pranešėją ir nurodo juos pašalinti. Tokiu atveju pranešėjas turi pateikti naują pranešimą VMVT ir, tik pateikęs naują pranešimą, gali toliau vykdyti nuotolinės prekybos nereceptiniais veterinariniais vaistais veiklą. 
Jeigu VMVT, vertindama pranešime nurodytą informaciją ir duomenis, nustato, kad pranešėjas neturi veterinarijos vaistinės veiklos licencijos, pranešime nurodytos veterinarijos vaistinės, kurios vykdys nuotolinę prekybą nereceptiniais veterinariniais vaistais, nėra nurodytos pranešėjo veterinarijos vaistinės veiklos licencijoje, apie nustatytus trūkumus per 5 darbo dienas nuo pranešimo gavimo dienos informuoja pranešėją ir nurodo, kad pranešėjas negali vykdyti nuotolinės prekybos nereceptiniais veterinariniais vaistais veiklos.
. Į Sąrašą įtrauktas veterinarijos vaistinės veiklos licencijos turėtojas apie pranešime nurodytos informacijos ir duomenų pasikeitimą ar nutraukiamą nuotolinę prekybą nereceptiniais veterinariniais vaistais turi ne vėliau kaip per 14 darbo dienų nuo informacijos ir duomenų pasikeitimo ar veiklos nutraukimo informuoti VMVT ir jai pateikti tiesiogiai, elektroniniu paštu vvps@vmvt.lt arba per Paslaugų ir gaminių kontaktinį centrą  naują pranešimą.

. VMVT, remdamasi Aprašo 8 punkte nurodytu pranešimu, pakeičia Sąrašą. 
. VMVT, panaikinusi veterinarijos vaistinės veiklos licencijos galiojimą, išbraukia jos turėtoją iš Sąrašo. 
. Sustabdžius veterinarijos vaistinės veiklos licencijos galiojimą, jos turėtojas laikinai (iki bus panaikintas veterinarijos vaistinės veiklos licencijos galiojimo sustabdymas) sustabdo nuotolinę prekybą nereceptiniais veterinariniais vaistais. Jeigu yra laikinai sustabdyta atskiros (-ų) veterinarijos vaistinės (-ių) veikla, veterinarijos vaistinės veiklos licencijos turėtojas tokioje (-iose) veterinarijos vaistinėje (-ėse) negali vykdyti nuotolinės prekybos nereceptiniais veterinariniais vaistais veiklos. VMVT Sąraše skelbia informaciją apie nuotolinės prekybos nereceptiniais veterinariniais vaistais veiklos laikiną sustabdymą ir sustabdymo panaikinimą.  

. Veterinarijos vaistinės veiklos licencijos turėtojas nuotolinei prekybai nereceptiniais veterinariniais vaistais gali naudoti tik savo interneto svetainę (-es) arba veterinarijos vaistinės veiklos licencijoje nurodytų veterinarijos vaistinių interneto svetaines. 
. Kiekvienoje nuotolinės prekybos nereceptiniais veterinariniais vaistais interneto svetainėje turi būti aiškiai nurodoma ir matoma:
.	bendrasis logotipas, kuriame pateikiama nuoroda į VMVT interneto svetainėje skelbiamą Sąrašą;
.	Civiliniame kodekse ir Informacinės visuomenės paslaugų įstatyme nustatyta privaloma informacinės visuomenės paslaugos informacija;
.	VMVT kontaktiniai duomenys (buveinės adresas, telefono ryšio numeris, elektroninio pašto adresas, interneto svetainės adresas); 
.	nuoroda į VMVT interneto svetainėje skelbiamą pranešimo apie įtariamus nepageidaujamus reiškinius dėl panaudotų veterinarinių vaistų formą; 
. kiekvieno siūlomo įsigyti nereceptinio veterinarinio vaisto pakuotės lapelyje nurodyta informacija arba nuoroda į Lietuvos Respublikos veterinarinių vaistų registre skelbiamą analogišką informaciją. 
. Veterinarijos vaistinės veiklos licencijos turėtojas, savo arba jam išduotoje veterinarijos vaistinės veiklos licencijoje nurodytų veterinarijos vaistinių interneto svetainėse vykdantis nuotolinę prekybą nereceptiniais veterinariniais vaistais ir Veterinarinių vaistų įstatymo 7 straipsnio 3 dalyje nustatyta tvarka skelbiantis informaciją apie turimus parduoti receptinius veterinarinius vaistus, turi užtikrinti, kad: 
. nuotolinei prekybai nereceptiniais veterinariniais vaistais skirti interneto svetainės (-ių) tinklalapiai būtų aiškiai atskirti nuo tinklalapių, skirtų informacijai apie turimus parduoti receptinius veterinarinius vaistus skelbti;
. interneto svetainės (-ių) tinklalapiuose, skirtuose informacijai apie turimus parduoti receptinius veterinarinius vaistus skelbti, būtų aiškiai nurodyta, kad receptiniais veterinariniais vaistais, apie kuriuos skelbiama nurodytuose tinklalapiuose, neprekiaujama naudojantis informacinės visuomenės paslauga;
. nebūtų galimybės įsigyti receptinius veterinarinius vaistus naudojantis informacinės visuomenės paslauga.

. Bendrasis logotipas gali būti naudojamas tik Sąraše nurodyto veterinarijos vaistinės veiklos licencijos turėtojo interneto svetainėje (-ėse) arba jo licencijoje nurodytų veterinarijos vaistinių interneto svetainėje (-ėse), kuri (-ios) naudojama (-os) nuotolinei prekybai nereceptiniais veterinariniais vaistais. 
. Bendrojo logotipo formos pavyzdžio, nustatyto Reglamentu (ES) 2021/1904, negalima keisti (pakeisti jo formos, teksto, simbolių ar kitų elementų, perdaryti jo esamų elementų, pridėti prie jo kitą logotipą, pakeisti jo ryškumą, spalvas ir kt.).
. Bendrasis logotipas negali būti kopijuojamas ar naudojamas kitur, nei Sąraše nurodytoje interneto svetainėje, perleidžiamas naudoti tretiesiems asmenims ar naudojamas kitaip, nei nustatyta Apraše.  

. Nereceptinius veterinarinius vaistus, parduotus nuotoliniu būdu, veterinarijos vaistinės veiklos licencijos turėtojas, su kuriuo pirkėjas yra sudaręs nuotolinę pirkimo–pardavimo sutartį, arba jo įgaliotas (-i) trečiasis (-ieji) asmuo (-enys), su kuriuo (-iais) nurodytas veterinarijos vaistinės veiklos licencijos turėtojas yra sudaręs sutartį (-is) dėl veterinarinių vaistų pristatymo (toliau – vežėjas), pristato į pirkėjo pageidaujamą vietą ir juos įteikia pirkėjui ar jo nurodytam asmeniui (toliau – siuntos gavėjas). 
. Siuntos gavėjas nuotoliniu būdu įsigytus nereceptinius veterinarinius vaistus gali atsiimti jo pageidaujamoje vietoje ar veterinarijos vaistinės veiklos licencijos turėtojo veterinarijos vaistinėje, kurią siuntos gavėjas pasirinko kaip siuntos pristatymo vietą nuotolinės prekybos nereceptiniais veterinariniais vaistais interneto svetainėje (kai tokia galimybė yra numatyta).
. Veterinarijos vaistinės veiklos licencijos turėtojas, su kuriuo pirkėjas yra sudaręs nuotolinę pirkimo–pardavimo sutartį, atsako, kad pirkėjo įsigyti nereceptiniai veterinariniai vaistai į jo pageidaujamą vietą ar pasirinktą veterinarijos vaistinę būtų pristatomi:
. nepažeistose siuntų pakuotėse ir laikantis specialių jų laikymo ir vežimo (pvz., temperatūros) sąlygų, nustatytų atskiro veterinarinio vaisto pakuotės lapelyje, kad būtų išvengta nepageidaujamo šilumos, šalčio, drėgmės ar kitų veiksnių žalingo poveikio ir kad veterinariniai vaistai nebūtų užteršti ar kitaip sugadinti, neišsipiltų, neišbyrėtų, nesudužtų ir nebūtų pavogti;
. nepažeistose siuntų pakuotėse, paženklintose etiketėmis, pagal kuriose nurodomą informaciją galima būtų nustatyti gavėją, prireikus specialias laikymo ir vežimo (pvz., temperatūros) sąlygas. 


 SKYRIUS


. Nuotoliniu būdu parduodamų nereceptinių veterinarinių vaistų apskaita vykdoma taip, kad būtų galima nustatyti nereceptinių veterinarinių vaistų, įsigytų pagal sudarytą nuotolinę pirkimo–pardavimo sutartį, pavadinimą, seriją, gavimo ir pardavimo datas, parduotų nereceptinių veterinarinių vaistų pakuočių kiekį ir kainą, gavėją, taip pat nustatyti, iš ko veterinarijos vaistinės veiklos licencijos turėtojas įsigijo parduotus nereceptinius veterinarinius vaistus. 
. Nuotolinei prekybai nereceptiniais veterinariniais vaistais reikalingi asmens duomenys tvarkomi, laikantis 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas), ir kitų teisės aktų, reglamentuojančių asmens duomenų apsaugą, reikalavimų ir užtikrinant asmens teisių, nustatytų Reglamento (ES) 2016/679 III skyriuje, įgyvendinimą.
. Nuotolinei prekybai nereceptiniais veterinariniais vaistais reikalingi asmens duomenys gali būti tvarkomi raštu ir (ar) elektroninėmis priemonėmis. 

 SKYRIUS


. Aprašo laikymosi priežiūrą pagal kompetenciją vykdo VMVT ir jos teritorinių padalinių pareigūnai, vadovaudamiesi Veterinarinių vaistų įstatymu, Reglamentu (ES) 2019/6, Ūkio subjektų veiklos patikrinimų taisyklėmis, patvirtintomis Valstybinės maisto ir veterinarijos tarnybos direktoriaus 2015 m. sausio 28 d. įsakymu Nr. B1-59 „Dėl Ūkio subjektų veiklos patikrinimų taisyklių patvirtinimo.
Punkto pakeitimai:

_____________________


Nuotolinės prekybos nereceptiniais 
veterinariniais vaistais tvarkos aprašo
priedas


(Pranešimo apie nuotolinę prekybą nereceptiniais veterinariniais vaistais forma)

___________________________________________________________________
(veterinarijos vaistinės veiklos licencijos turėtojo pavadinimas arba vardas, pavardė, 
_________________________________________________________________________________
adresas, tel. Nr., el. paštas, veterinarijos vaistinės veiklos licencijos numeris)

Valstybinei maisto ir veterinarijos tarnybai

PRANEŠIMAS
APIE NUOTOLINĘ PREKYBĄ NERECEPTINIAIS VETERINARINIAIS VAISTAIS

____________ Nr.______
(data)
__________________
(sudarymo vieta)

Pranešame, kad (pažymėti tinkamą langelį varnele):
numatome pradėti nuotolinę prekybą nereceptiniais veterinariniais vaistais                              □;
pasikeitė nuotolinės prekybos nereceptiniais veterinariniais vaistais informacija ir duomenys □;
nutraukiame nuotolinę prekybą nereceptiniais veterinariniais vaistais                                       □.

INFORMACIJA APIE NUOTOLINĘ PREKYBĄ NERECEPTINIAI VETERINARINIAIS VAISTAIS
1.	Veterinarijos vaistinės veiklos licencijos turėtojo interneto svetainės, naudojamos nuotolinei prekybai nereceptiniais veterinariniais vaistais, adresas	
2.	Veterinarijos vaistinės, vykdysiančios ar vykdančios nuotolinę prekybą nereceptiniais veterinariniais vaistais, duomenys*: 
2.1.	adresas ir pavadinimas (jeigu skiriasi nuo veterinarijos vaistinės veiklos licencijos turėtojo pavadinimo)	
2.2.	telefono numeris 	
2.3.	interneto svetainės, naudojamos nuotolinei prekybai nereceptiniais veterinariniais vaistais, adresas (nurodoma, jeigu skiriasi nuo 1 punkte nurodyto adreso)	
2.4	numatoma nuotolinės prekybos nereceptiniais veterinariniais vaistais pradžios data	
2.5	nuotolinės prekybos nereceptiniais veterinariniais vaistais pabaigos data	
3.	Neteko galios nuo 2024 m. vasario 15 d.


Patvirtiname, kad šiame pranešime pateikti duomenys yra tikslūs ir teisingi, esame susipažinę su teisės aktuose nustatyta nuotolinės prekybos veterinariniais vaistais tvarka ir įsipareigojame laikytis Lietuvos Respublikos veterinarinių vaistų įstatymo, Nuotolinės prekybos nereceptiniais veterinariniais vaistais tvarkos aprašo ir kitų veterinarinių vaistų prekybą, apskaitą ir tvarkymą reglamentuojančių teisės aktų nuostatų ir pranešti apie šiame pranešime nurodytos informacijos ir duomenų pasikeitimą ar nutrauktą nuotolinę prekybą nereceptiniais veterinariniais vaistais.
Sutinkame, kad pranešime nurodyti asmens duomenys būtų tvarkomi su pranešimo nagrinėjimu susijusiais ir informacijos apie vykdomą nuotolinę prekybą nereceptiniais veterinariniais vaistais viešinimo, valstybinės priežiūros tikslais.

____________________________       	_____________	             ________________
(pranešimą užpildžiusio asmens              A. V.      	   (parašas)		                 (vardas ir pavardė)
pareigos) 



* Įterpiama tiek eilučių, kiek bus / yra veterinarijos vaistinių, vykdysiančių / vykdančių nuotolinę prekybą nereceptiniais veterinariniais vaistais 
Priedo pakeitimai:
Nr. B1-904,
2023-12-20,
paskelbta TAR 2023-12-20, i. k. 2023-24721            



Pakeitimai:

1.

                    Valstybinė maisto ir veterinarijos tarnyba, Įsakymas
                
Nr. B1-904,
2023-12-20,
paskelbta TAR 2023-12-20, i. k. 2023-24721                
Dėl Valstybinės maisto ir veterinarijos tarnybos direktoriaus 2023 m. sausio 11 d. įsakymo Nr. B1-17 „Dėl Nuotolinės prekybos nereceptiniais veterinariniais vaistais tvarkos aprašo patvirtinimo“ pakeitimo


image2.wmf


